Julerim 2017 i Hammel

Forestil dig Jesus blev født på en gård i Ans

og slet ikke i en stald i jødeland

Ans ligger på Hammelkanten

Jesus blev født i Levanten

Det ku være sjovt at se

Hvad der ville ske

hvis Gud lod sig føde i vor tid

og ikke under Herodes så strid.

Hvem sku så være Jesu mor

og hvor sku han vokse sig stor

Måske var Maria tjenestepige på en gård

i nittenhundredeogtredivernes år.

Jesu mor tjente og boede

hos en gårdmand, der hed Frode?

Hun ankom en dag med sin bagage

begyndte at vaske, stryge og bage

Da det blev skiftedag i maj det år

var hun i sin smukkeste vår

men i novembers mørke

var Marias mave blevet større.

Den var blevet meget stor

Nu skulle hun være mor

Alle i sognet pegede fingre

Maria blev gjort ringere

Sku hun nu sendes på porten til skiftedag

fordi hun var hun var kommet i dårligt lag?

Hvordan var hun blevet gravid

hviskede folk om på den tid

Moral er jo ganske udmærket

Men nu var Maria blevet mærket

af synden naturligvis

på alt for kødelig vis

Selvfølgelig havde pigen været yndig

men alle ku se hun også var syndig.

De talte ilde om pigen på Frodes gård

Hun fortjente ikke mere de gode kår

Hun skulle smides ud

Og det ved Gud!

Men nu var Maria så heldig hun boede

hos en bondemand med navnet Frode

Frode ville aldrig gøre fortræd, men skabe fred

så ku de andre håne Maria, som hun hed.

Hans tjenestepige hørte ikke til skarnet

hun ku få lov til i ro at føde barnet

For nu var det nemlig snart jul

Som ikke kun handler om flæsk og sul

Julen handler om et barn der fødes

om et lillebitte liv, der skal elskes og gødes

Frode vidste at julen var kærlighed

derfor gav han Maria og barnet fred.

Hun blev på gården, folk ku snakke

for en lille bitte søn ku hun takke

Måske var barnet ikke ægte

Det ville Frode ikke benægte

Men ungen var fin

Som han lå i vuggens lin

Juleaften kom drengen til verden

Mennesker må bøje sig for Guds færden

Gud lar sig føde i menneskers liv

både hos trofaste og de, der svajer som siv

Gud tar hånd om en tjenestepige

uanset hvad de moralske vil sige.

Vi skal aldrig at være hårde mod andre

som alle med lyst vil straffe og klandre.

På førstejuledag det år i Ans

gav klokkeren klokken en ekstra dans

Folk syntes stadigvæk

Maria sku have været væk.

Men kærligheden skal aldrig sendes ud af byen

for med kærlighed kommer Gud atter i skyen

Gud han fødes igen i hvert hjem

det skete i hvert fald på en gård i Ans

Hvordan det siden gik de moralske i Ans

som ikke ville have en sådan en svans

Det er ikke godt at vide

det kan jo være de siden blev blide

At leve livet og kærligheden er sagen

så glem alt om at holde fast i klagen

mod en skyldig jomfru og en modig mand

hvorigennem Gud besøgte vort land.

For kærlighed vil altid sejre til sidst

det er både evangelisk og helt bevist

Gud står inde for hver lille dreng og pige

det fejrer vi i julen sku jeg hilse og sige

Gud lar sig føde igen og på ny

derfor synger vi af hjertet i sky

at verden ikke tilhører Fanden, men Gud

og tjenestepigen Maria skal aldrig smides ud

Hun skal have lov at leve i fred

for vi lever alle af Guds kærlighed

Så kan det blive jul på ny/ i Ans og i vor egen by.